cyanic-selkie/wikianc huggingface dataset:
बुद्ध और बौद्ध धर्म
संगीतियाँ और निकाय
परंपरा के अनुसार कथावत्थु की रचना मोग्गलिपुत्त तिस्स ने अशोककालीन तृतीय बौद्ध संगीति के अवसर पर की थी। सिंहली परंपरा अपने को मूल और प्रामाणिक स्थविरवाद की परंपरा मानती है जिसे अशोक के प्रयत्नों ने सिंहल तक पहुँचाकर प्रतिष्ठित किया। इस परंपरा के अनुसार अशोक ने अपने समय में संघ की दुरवस्था देखकर मोग्गलिपुत्त तिस्स की प्रमुखता में पाटलिपुत्र में एक संगीति का आयोजन किया जिसमें स्थविरवाद (विभज्यवाद) की स्थापना हुई तथा अन्य विरोधी मतों का खंडन किया गया। संघ से उन भिक्षुओं का भी निष्कासन हुआ जिनकी दृष्टि एवं शीत अशुद्ध थे। इस प्रकार अशोक के प्रयत्नों से संघ पुन: शुद्ध एवं समग्र हुआ। परंपरा के अनुसार अशोक ने धर्मप्रचार के लिए नाना विहार, एवं स्तूप बनवाए। साथ ही मोग्गलिपुत्त के नेतृत्व में संघ ने नाना दिशाओं में धर्म के प्रचार के लिए विशेष व्यक्तियों को भेजा। कश्मीर गंधार के लिए मज्झंतिक भेजे गए, महिषमंडल के लिए महादेव, वनवासी के लिए रक्खित, अपरांत के लिए योनक धम्मरक्खित, महारट्ठ के लिए महाधम्मरक्खित, यवनों में महारक्खित, हिमवत्प्रदेश में मज्झिम, काश्यपगोत्र, मूलदेव, सहदेव और दुंदुभिस्सर, सुवण्णभूमि में सोण और उत्तर, ताम्रपर्णी में महेंद्र, "इठ्ठिय", उत्तिय, संबल और भद्दसाल। यह उल्लेखनीय है कि साँची और सोनारी के स्तूपों से प्राप्त अभिलेखों में "सत्पुरुष मौद्गलीपुत्र", हैमवत दुंदुभिस्वर, सत्पुरुष मध्यम, एवं "सर्वहैमवताचार्य काश्यपगोत्र" के नाम उपलब्ध होते हैं जिससे इस इस साहित्यिक परंपरा का समर्थन होता है। दूसरी ओर अशोक के अपने अभिलेखों में तृतीय संगीति का स्पष्ट उल्लेख प्राप्त नहीं होता। अशोक जिस धर्म के प्रचार का सतत उल्लेख करता है उसे बौद्ध धर्म मानना भी सरल नहीं है। अशोक का धर्म आपातत: सब धर्मों का सार ही प्रतीत होता हे। इस कारण इतिहासकारों की यह प्रापित उक्ति कि अशोक के प्रयत्नों से मगध का एक स्थानीय धर्म विश्व धर्म बन गया, अयुक्त प्रतीत होती है। बौद्ध धर्म का प्रसार मूलत: स्वयं संघ के प्रयत्नों का परिणाम था, यद्यपि इस प्रक्रिया में एकाधिक महान शासकों ने उचित योगदान दिया।
पालि त्रिपिटक सिंहल में राजा वट्टगामणि के सय प्रथम शताब्दी ई.पू. में लिपिबद्ध किया गया। परंपरा के अनुसार महेंद्र अपने साथ अट्टकथाएँ भी लाए थे और ये भी इसी समय लिखी गई। ये सिंहली भाषा में कई शताब्दियों तक उपलब्ध थीं और उन्हें के आधार पर बुद्धघोष ने अपनी प्रसिद्ध पालि अट्टकथाएँ लिखीं। स्थविरवादी अभिधर्म और आचार्यों के अनुसार सत्य धर्मात्मक है। धर्म नाना और पृथक् पृथक् हैं। प्रत्येक अपने प्रतिविशिष्ट स्वभाव को धारण करता है और हेतु प्रत्यय से धारित होता है। आचार्य अनिरुद्ध के अनुसार रूप, चित्त, चैत्त और निर्वाण, ये चार धर्मों के मुख्य प्रकार हैं। चैत्त धर्मों में वेदना, संज्ञा एवं संस्कार संगृहीत हैं। इस प्रकार यह विभाजन प्राचीन पंच स्कंध और असंस्कृत का ही परिष्कृत रूप है। संस्कार स्कंध का विशेष विस्तार किया गया। चित्ता का अकुशल, कुशल और अव्याकृत, यह त्रिविधि मौलिक विभाजन किया गया। लोभ, द्वेष और मोह अकुशल मूल हैं। कुशल चित्त चतुर्विध है - कामावचर रूपावचर अरूपावचर और लोकोत्तर। अव्याकृत चित्त द्विविध है विपाक और क्रिया। धम्मसंगणि में कुल 89 प्रकार चितों का विवरण है। पट्ठानप्पकरण में धर्मों का कार्य-कारण-भाव की दृष्टि से अभिसंबंध आलोचित किया गया है और 24 प्रकार के पच्चयों (प्रत्ययों) का विवरण दिया गया है। यदि यह विश्लेषण ज्ञान मीमांसा और तक्र की दृष्टि से महत्वपूर्णं है तो मनोविज्ञान की दृष्टि से वीथिचित्त आदि का विश्लेषण एक अपूर्व गंभीरता और सूक्ष्मता प्रकट करता है। इस प्रकार के विश्लेषण में चित्त की प्रक्रियाओं का नियत अवस्थाक्रम प्रदर्शित किया गया है। जिस प्रकार अशोक और तृतीय संगीति स्थविरवाद के इतिहास के महत्वपूर्णं अंग हैं, इसी प्रकार कनिष्क और चतुर्थ संगीति सर्वास्तिवाद के इतिहास में महत्वपूर्ण हैं। अशोक और मिलिंद (मेनैडर) के तुल्य ही कनिष्क का नाम बौद्ध इतिहास में जाज्वल्यमान है। इस चतुर्थ संगीति के अध्यक्ष पार्श्व थे जो कनिष्क द्वारा स्थापित पुरुषपुर के आश्चर्य महाविहार के थे। संगीति का स्थान कश्मीर का कुँडलवन बिहार अथवा जालंधर का कुवन बताया गया है। इस संगीति में पार्श्वं के साथ 500 अर्हत् और वसुमित्र के साथ 500 बोधिसत्वें का भागग्रहण कहा गया है। किंतु बोधिसत्वों का इस प्रसंग में उल्लेख अधिक विश्वास्य नहीं प्रतीत होता। तृतीय संगीति के विरुद्ध इस संगीति में सभी अष्टादश निकायों की प्रामाणिकता का स्वीकार बताया गया है। संगीति का सबसे महत्वपूर्ण और स्थायी कार्य "अभिधर्म महा विभाषा" की रचना थी।
सर्वास्तिवादियों के दो भेद प्रसिद्ध हैं - वैभाषिक और सौत्रांतिक। विभाषा के अनुयायी वैभाषिक कहलाते थे। धर्मत्रात, घोषक, वसुमित्र एवं बुद्धदेव वैभाषिक कहलाते थे। इनमें घोषक तुषारजातीय थे। यह उल्लेख है कि वैभाषिक जिनका केंद्र गंधार में था। सर्वास्तिवाद का मंथन कर आचार्य वसुबंधु ने अपना जगत्प्रसिद्ध "अभिधर्मकोश" रचा। वसुबंधु का कालनिर्णय प्रचुर विवाद का विषय रहा है। दो वसुबंधुओं की सत्ता को अब सिद्ध मानना चाहिए किंतु यह सिद्ध नहीं है कि इनमें एक महायानी आचार्य विज्ञप्तिमात्रतासिद्धि का रचयिता था और दूसरा कोश का। मुख्य वसुबंधु को पाँचवीं शताब्दी में रखना ही प्रमाणसंगत प्रतीत होता है।
सर्वास्तिवादियों का मुख्य सिद्धांत था "सर्वमस्ति"। वैभाषिकों के अनुसार इसका अर्थ था सब धर्मों की त्रैयध्विक सत्ता का स्वीकार। अर्थात् अतीत और अनागत धर्मों के अस्तित्व का अभ्युपगम। आपातत: यह मत सांख्यों के परिणामवाद एवं प्रवाहनित्यता के सिद्धांत सदृश है। किंतु वैभाषिक संस्कृत लक्षणों के स्वीकार से शाश्वत प्रसंग का निवारण करते थे। संस्कृत लक्षण चार हैं - उत्पाद, स्थिति, व्यय, एवं निरोध या अनित्यता। य आपातत: विरुद्ध होने पर भी वस्तुत: सहकारी हैं। त्रैयध्विक द्रव्य सत्ता के साथ अध्व भेद स्थापित करने के लिए अनेक मत उद्भावित किए गए जिनमें वसुमित्र के अवस्थान्यथात्व का वसुबंधु ने शोभन कहा है। वैभाषिकों के विरुद्ध सौत्रातिकों का कहना था कि "सर्व" शब्द से "द्वादशायतन" समझना चाहिए।
वैभाषिक संस्कृत धर्मों में रूप, चित्त, चैत्त और चित्तविप्रयुक्त संस्कार गिनते थे। इनके अतिरिक्त वे तीन असंस्कृत धर्म स्वीकार करते थे, आकाश, प्रतिसंख्यानिरोध, अप्रतिसंख्यानिरोध। इन सब धर्मों के कार्य-कारण-भाव के विश्लेषण के द्वारा चार प्रत्यय, छह हेतु एवं पाँच फल निर्धारित किए गए।
महायान
हीनयान और महायान, इनका इस प्रकार नामकरण एवं भेद महायान की कल्पना है। हीनयान को श्रावकयान भी कहा गया है, महायान को एकयान अग्रयान, बोधिसत्वयान एवं बुद्धयान भी। यानभेद महायानसूत्रों में आविर्भूत और महायान-शास्त्रों में सविस्तर प्रतिपादित हुआ है। नागार्जुन के अनुसार बुद्ध ने अपनी वास्तविक देश्ना अधिकारी बोधिसत्वों को दी थी, उनकी प्रकट देशना न्यून अधिकारियों के लिए अर्हद्विषयक थी। इस प्रकार यानभेद का आधार अधिकारभेद एवं लक्ष्यभेद था। महायान के सिद्धांत-पक्ष में बुद्धत्व, शून्यता एवं चित्तमात्रता प्रधान हैं, साधन पक्ष में बोधिसत्वचर्या जिसमें पारमिताएँ और भूमियाँ महत्वपूर्ण हैं।
हीनयानी का लक्ष्य केवल अपने लिए अर्हत्व की प्राप्ति है। महायानी का लक्ष्य सब प्राणियों के उद्धार के लिए बुद्धत्व की प्राप्ति है। यही महायान की लक्ष्यगत महत्ता है और इसके अनुकूल प्रणिधान की योग्यता ही महायानी का उच्चाधिकार है। पुद्गलशून्यता के बोध से क्लेशावरण का क्षय हो जाता है और इस प्रकार अर्हत्व प्राप्त होता है। किंतु इस साधन से ज्ञेयावरण के न हटने के कारण सर्वज्ञता अथवा बुद्धत्व की प्राप्ति नहीं होती। बुद्धत्व के लिए सर्वप्रथम अशेष प्राणियों के कल्याण के लिए बोधिप्राप्ति का संकल्प आवश्यक है। इस बोधिचित्त प्रणिधान के अनंतर नाना भूमियों में पारमिताओं का साधन किया जाता है। अंत में धर्मशून्यता के बोध से बुद्धत्व की प्राप्ति होती है।
महायान में बोधिसत्वचर्या की तीन मुख्य अवस्थाएँ हैं जिनमें पहली प्रकृतिचर्या द्विविध है, गोत्रभूमि एवं अधिमुक्तिचर्या। गोत्र वास्तव में एक प्रकार का स्वभाव एवं आध्यात्मिक प्रवृत्ति है जिसका पूर्वकर्म के प्रभाव से निर्माण होता है। यही प्रकारांतर से "अधिकार" का मूल है। दूसरी अवस्था बोधिसत्व भूमियों की है (दे. दशभूमीश्वर)।
महायान की उत्पत्ति के कारण, ऐतिहासिक क्रम एवं देश काल के विषय में ऐकमत्य नहीं है। महायानियों ने अपनी दृष्टि की प्रामाणिकता एवं मूल संलग्नता के पक्ष में अनेक युक्तियाँ दी हैं। उनका कहना है कि वास्तविक बुद्ध देशना का लक्षण, जो विनय और सूत्र में उपलब्ध हो तथा धर्मता के अविरुद्ध हो, महायान में ही है। यहाँ वे "विनय" और "सूत्र" से महायानिक आगम को ही लेते थे। इस मत के विरोधी - और इनमें अधिकांश आधुनिक इतिहासकार सम्मिलित हैं - महायानिक आगम को बुद्धवचन नहीं मान पाते क्योंकि उनकी उपलब्धि बुद्ध के युग के बहुत बाद में होती है। किंतु सूक्ष्म परीक्षा से यह दिखलाया जा सकता है कि कुछ प्रधान महायानिक सिद्धांत बीज रूप से प्राचीन आगमों में भी संकेतित हैं। और फिर बुद्धवचन का अभिप्राय समझने में धर्मता का आनुलोम्य उपेक्ष्य नहीं हो सकता और महायान के पक्ष में कहना होगा कि उसने बुद्ध के अपने जीवन और साधन को सबके लिए आदर्शं बता कर अपना एक अनिवार्य मूल प्रकट किया है। सैद्धांतिक विस्तार और अभिधान की दृष्टि से वास्तव में बुद्ध देशना को पूर्णत: "हीनयान" अथवा "महायान" कह सकना कठिन है। अवश्य ही "हीनयान" का विकास पहले हुआ किंतु उसके कुछ प्राचीन संप्रदायों में ऐसे सिद्धांत एवं प्रवृत्तियाँ थीं जो क्रमश: विकसित होकर महायान में परिणत हुईं। इनमें महासांघिक और सर्वास्तिवादी संप्रदाय उल्लेख्य हैं।
महायान के उत्पत्ति स्थल के विषय में अष्टसाहस्त्रिका की प्रसिद्ध उक्ति महासांघिकों के आंध्र केंद्र की ओर संकेत करती है। ई. शताब्दी के मध्य तक प्रज्ञापारमिता का चीनी अनुवाद, एवं प्राय: उस समय तक उसपर नागार्जुन का विशाल प्रज्ञापारमिताशास्त्र निबद्ध हो चुके थे। सुदूर पूर्व तक यह प्रसार और इतना शास्त्रीय विकास महायान की उत्पत्ति संभवत: ई.पू. प्रथम शताब्दी में सूचित करता है। महायान-सूत्र-राशि कितनी विशाल है इसका अनुमान इससे लगाया जा सकता है कि महाव्युत्पत्ति में 105 सूत्रों के नाम दिए गए हैं, शिक्षासमुच्चय में प्राय: 100 सूत्रग्रंथों से उद्धरण प्राप्त होते हैं, नंजियों के चीनी त्रिपिटक में सात वर्गों में विभक्त 541 महायानसूत्रों का उल्लेख है। अधिकांश महायान साहित्य अपने मूल रूप में लुप्त हो चुका है तथापि आधुनिक खोज ने अनेक महत्वपूर्ण सूत्रों को प्रकाशित किया है। इसमें अष्टसाहस्त्रिका प्रज्ञापारमिता, सद्धर्मपुंडरीक, ललितविस्तर, लंकावतार, सुवर्णप्रभास, गंडव्यूह, समाधिराज, सुखावतीव्यूह, कारंडव्यूह, आदि विशेष रूप से उल्लेख्य हैं। उनमें अष्टसाहस्त्रिका संभवत: प्राचीनतम है और माहायानिक शून्यता का प्रतिपादन करती है। सद्धर्मपुंडरीक में बुद्ध का ऐश्वर्य, उपायकौशल से यान-भेद एवं बुद्ध-भक्ति का प्रतिपादन मिलता है। लंकावतार योगाचार की दृष्टि से विशेष महत्वपूर्ण है।
महायान का शास्त्रीय रूप एवं प्रचार सर्वाधिक ऋणी आचार्य नागार्जुन का है। उनके विषय में नाना ऐतिहासिक विवाद हैं किंतु यह निश्चित है कि वे दाक्षिणात्य थे एवं एक प्रसिद्ध राजा के समकालीन थे जो संभवत: ई. दूसरी शताब्दी का था। उनके अनेक प्रसिद्ध ग्रंथों में माध्यमिक कारिकाएँ मूर्धन्य हैं। इसमें शून्यता को प्रतीत्यसमुत्पाद और माध्यम प्रतिपद् से अभिन्न बताया गया है। धर्मों की परतंत्रता और परापेक्षता ही उनकी निस्स्वभावता का द्योतन करती है। यह निस्स्वभावता न भाररूप है, न अभावरूप। शून्यवाद परमार्थ की निर्विकल्पता और अनिर्वचनीयता सूचित करता है। इस मत की स्थापना केवल एक मत के प्रतिषेध के द्वारा की जा सकती है। नागार्जुन इसका विस्तारश: प्रतिपादन करते हैं कि किसी भी वस्तु की सत्यता स्वीकार करने पर अपरिहार्य रूप से विरोध प्रसक्त होता है। इस तर्क प्रणाली को प्रसंगापादन या प्रासंगिक कहते हैं। नागार्जुन के अनंतर शून्यवाद के प्रमुख प्रतिपादकों में आर्यदेव, भावविवेक, बुद्धपालित एवं चंद्रकीर्ति के नाम उल्लेखनीय हैं।
योगाचार और विज्ञानवाद को प्राय: समानार्थक माना जाता है। यह कहना अधिक सही होगा कि महायान सूत्रों में एवं मैत्रेयनाथ एवं असंग की कृतियों में योगाचार एक आध्यात्मिक दर्शन के रूप में प्रकट होता है। वसुबंधु एवं परवर्ती आचार्यों के दार्शनिक प्रतिपादनों में इसे विज्ञानवाद की आस्था का समुचित विषय मानना चाहिए। योगाचार के मूल सूत्रों में संधिनिर्मोंचन, लंकावतार एवं घनव्यूह उल्लेख्य हैं। इनमें जगत् को स्वप्नवत् विज्ञानधारा में अध्यस्त माना गया है। इनमें पहले सात प्रवृत्तिविज्ञान है जिनका आलयविज्ञान से तरंग और सागर सा संबंध है क्योंकि आलय में प्रवृत्ति के बीज एवं संस्कार संनिहित रहते हैं।
मैत्रेयनाथ को अब प्राय: ऐतिहासिक महापुरुष स्वीकार किया जाता है। तारानाथ और बुदोन के अनुसार असंग ने मैत्रेय से पाँच शास्त्र प्राप्त किए - अभिसमयालंकार, सूत्रालंकार, मध्यांतविभंग, धर्मधर्मताविभंग एवं महायानोत्तरतंत्र। इनमें से पहले दो प्रसिद्ध ग्रंथों में बोधिसत्वचर्या के रूप में योगाचार की पद्धति एवं अवस्थाओं का सविस्तार विवरण है। असंग पुरुषपुर के एक ब्राह्मण परिवार में उत्पन्न हुए थे और वसुबंधु के अग्रज थे। उनके ग्रंथों में योगाचारभूमिशास्त्र सबसे प्रसिद्ध हैं। कहा जाता है कि असंग के प्रयत्नों से वसुबंधु ने महायान स्वीकार किया। परमार्थ एवं युवान् च्वांग की गणना से एवं विक्रमादित्य एंव बालादित्य के समकालीन होने से वसुबंधु का समय पाँचवीं शताब्दी ही स्थिर होता है। वसुबंधु ने विज्ञानवाद को शुद्ध तर्कभूमि में उपनीत किया। दिंनाग ने इस न्यायानुसारिता को आगे बढ़ाकर बौद्ध न्याय को सुव्यवस्थित रूप प्रदान किया। न्यायदर्शन के आचार्यों से शास्त्रार्थ के प्रसंग में बौद्ध न्याय की अपूर्व प्रगति हुई तथा वह धर्मकीर्ति की कृतियों में अपने सर्वोच्च शिखर को प्राप्त हुआ। धर्मकीर्ति को "भारतीय कांट" कहा गया है।
जहाँ एक ओर बौद्ध न्याय एवं न्यायानुसारी दर्शन का विकास हो रहा था, वहाँ दूसरी ओर बौद्धों में तंत्र शास्त्र की प्रगति भी निश्चित प्रकाश में आई। बौद्ध तांत्रिक परंपरा के अनुसार तथागत ने धान्यकटक में वज्रयान के लिए तृतीय धर्म चक्र प्रवर्तन किया था। धान्यकटक के उल्लेख से सूचित होता है कि बज्रयान का मूल भी महासांधिकों में ही खोजना चाहिए। इस प्रसंग में उनके रूप और रूपकाय विषयक मत, धारणीपिटक का स्वीकार, एवं वैतुल्यकों के द्वारा आभिप्रायिक मिथुनचर्या का स्वीकार लक्षणीय है। असंग की कृतियों में परावृत्ति एवं अभिसंधि के सिद्धांत स्पष्टत: तांत्रिक प्रतीत होते हैं। प्राचीनतम उपलब्ध तंत्र मंजुश्रीम्लकल्प एवं गुह्यसमाज है। तारानाथ के अनुसार 300 वर्ष तक गुप्त रहकर तांत्रिक परंपरा प्रकाश में आई और धर्मकीर्ति के पश्चात, विशेष रूप से पाल युग में, उसका अधिकाधिक प्रचार हुआ।
अद्वयवज्र के अनुसार महायान के दो प्रभेद हैं - पारमितानय और मंत्रनय। इनमें मंत्रनय की व्याख्या योगाचार और माध्यमिक स्थिति से होती है। मंत्रनय ही बौद्ध तंत्र अथवा वज्रयान का प्राण है। वज्रयान में प्रज्ञा एवं उपाय की युगनद्ध सत्ता को ही परमार्थ मानते हैं। इन्हीं प्रज्ञा और उपाय को वज्र और पद्म भी कहते हैं। प्रकारांतर से यही तथागत का स्वरूप है और कार्य वाक्चित्त वज्रधर कहा गया है जिनसे पंचस्कंधों के अधिष्ठाता पाँच "ध्यानी" बुद्ध निस्सृत होते हैं। इन बुद्धों के साथ उनकी "शक्तियाँ" एवं बोधिसत्व मिलकर "कुल" निष्पन्न होते हैं जिनके व्यवस्थापन से "तथागत मंडल" बनता है। बोधिचित्त के उत्पादन के अनंतर मंडल में अद्वैतभावना से शक्ति सहचरित उपासना ही तांत्रिक उपासना है।
सन्दर्भ ग्रन्थ
पालि त्रिपिटक, 40 जि. (देवनागरी में नालंदा संस्करण), रोजोनबर्ग, दि प्रॉब्लेम देर बुद्धिस्तिशेन फिलॉसफी (1924); मिसेज राइज़ डिविड्स, व्हाट वाज़ दि ओरिजिनल गॉस्पेल इन बुद्धिज़्म; टी.डब्बू. राइज़ डेविड्स, हिब्बर्ट लेक्चर्स, अमेरिकन लेक्चर्स; विधुशेखर भट्टाचार्य, बेसिक कंसेप्शन ऑव बुद्धिज़्म; पांडेय बौद्ध धर्म के विकास का इतिहास; पा चाउ, कंपेरेटिव स्टडी ऑव दि प्रातिमोक्ष; फ्राउवाल्नर, दि अर्लियेस्ट विनय ऐंड दि बिगिनिंग्स ऑव बुद्धिस्ट लिटरेचर; अकानुमा, दि कंपेरेटिव कैटेलॉग ऑव चाइनीज आगमज ऐंड पालि निकायज़; गाइगर, धम्म उन्द ब्रह्म, कुमारस्वामी : हिन्दुइज्म ऐन्ड बुद्धिज्म; राधाकृष्णन्, इन्डियन फिलॉसॉफी; जि. 1, टामस, दि हिस्ट्री ऑव बुद्धिस्ट थॉट; कौंज, बुद्धिस्ट थॉट इन इंडिया; वासिलियेफ़, देर बुद्धिस्मस; कर्न, लिस्त्वार दु बुद्धिज्म, पूसें, वे टफु निर्वाण, ल दोग्म ए ला फिलॉसफ़ी दु बुद्धिज्म, बुद्धिज्म ओपिनियों सुर लिस्त्वार दला दौगमातीक, श्रादेर, जे.पी.टी.एस., 1904-5।
कथावत्थु (सं. जगदीश कश्यप); कथावत्थु-अट्टकथा (सं. मीनयेव) मसुदा, ओरिजिन ऐन्ड डॉक्ट्रिन्स ऑव दि अर्ली इंडियन बुद्धिस्ट स्कूल्स (समयभेदोपरचनचक्र); दीपवंस (सं. ओल्दनबर्ग); महावंस (सं. गोंइगर); विसुद्धिमग्गो (सं. कोसंबि), अभिधम्मत्थसंगहो (सं. कोसंबि), अभिधर्मकोश (फ्रेंच अनुवाद पूसें द्वारा, जिसका आचार्य नरेंद्रदेव के द्वारा हिंदी अनुवाद अंशत: प्रकाशित हुआ है), यशोमित्र, अभिधर्मकोशव्याख्या (सं. वोगिहारा), सुकुमार द्रत्त, फ़ाइव हंड्रेड ईयर्स ऑव बुद्धिज़्म, नलिनाक्ष दत्त, अर्ली मोनैस्टिक बुद्धिज़्म, जि. 2, वालेज़ेर, दी सेक्तेन देस आल्तेन बुद्धिस्मस, बारो, ले सेक्त बुद्धीक दु पेति वेहिकूल, लामोत, इस्त्वार दु बुद्धिज्म आन्द्यां, ओबर मिलर (अनु.) बुदोन कृत सद्धर्म का इतिहास, शीफनर (अनु.) तारानाथ का भारत में सद्धर्म का इतिहास लेगी अनु. फ़ाहियान (फ़ाश्येन) का यात्रा विवरण, वाटर्स (अनु.) युवान्च्वांग यात्राविवरण, जगदीश कश्यप, दि फिलॉसफी ऑव अभिधम्म, मिसेज़ राइज़ डेविड्स, दि बर्थ ऑव इन्डियन साइकालॉजी ऐंड इट्स डेवलपमेंट इन बुद्धिज़्म, सोगेन, सिस्टम्ज ऑव बुद्धिस्ट थॉट, गुन्थर, फिलॉसफी ऐन्ड साइकोलॉजी इन दि अभिधर्म, ससाकि, स्टडी ऑव अभिधर्म फिलॉसफी।
अष्टसाहस्त्रिका प्रज्ञापारमिता (सं. राजेंद्रलाल मित्र), लंकावतारसूत्र (सं. नैजियो), सद्धर्मपुंडरीक (सं.दत्त), मध्यमकवृत्ति (सं. पूसें), सूत्रालंकार (सं.लेवि), विंशिका एवं तिं्रशिका (सं.लेवि) प्रमाणवार्तिक (सं.नोलि, सं. सांकृत्यायन), शिक्षासमुच्चय, बोधिचर्यावतार (बिब्लियोथिका इंडिका), तत्वसंग्रह (सं. कृष्णमाचार्य), गुह्यसमाज (सं. भट्टाचार्य), हेवतंत्र (सं. स्नेलग्रोव), नैन्जियो, कैटलाग ऑव दि चाइनीज ट्रांसलेशन ऑव दि बुद्धिस्ट त्रिपिटक (ऑक्सफर्ड, 1883) नलिनाक्ष दत्त, ऐधेक्ट्स ऑव महायान, सुजुकि, आउट लाइन्स ऑव महायान, स्टडीज इन दि लंकावतार सूत्र, हरदयाल, बोधिसत्व डॉक्ट्रिन, श्चरवात्स्की, दि कन्सेप्शन ऑव बुद्जिस्ट निर्वाण, बुद्धिस्ट लॉजिक, मुकर्जी दि बुद्धिस्ट फ़िलॉसॉफ़ी ऑव यूनिवर्सल फ्ल्क्स, मेक्गवर्न, इंट्रोडक्शन टु महायान बुद्धिज़्म, मैन्युएल ऑव बुद्धिस्ट फिलॉसफ़ी, आचार्य नरेंद्रदेव, बौद्ध धर्म दर्शन।
हरप्रसद शास्त्री बौद्ध गान ओ दोहा, बागची, दोहा कोश, सांकृत्यायन, दोहा कोश, तकाकुसु (अनु.), इ चिंग का भारत और मलय प्रायद्वीप में सद्धर्म का विवरण, तारानाथ (अनु. शीफनर) पूर्वोक्त, विद्याभूषण, हिस्ट्री ऑव दि मेडिइवल स्कूल ऑव इंडियन लॉजिक, मजुमदार (सं.) हिस्ट्री ऑव बंगाल, जि. 1, मित्र, डिक्लाइन ऑव बुद्धिज़्म इन इंडिया।
न्गूनी भाषाएँ
न्गूनी भाषाएँ या गूनी भाषाएँ (Nguni languages) दक्षिणी अफ़्रीका के न्गूनी लोगों द्वारा बोली जाने वाली भाषाओं का एक समूह है जो बांटू भाषा-परिवार की एक उपशाखा है। गूनी भाषाओं में कोसा, ज़ुलु, स्वाती, श्लूबी, फूथी, लाला और ह्लांगवीनी शामिल हैं। इनके अलावा तीन न्देबेले (देबेले) कहलाने वाली भाषाएँ भी न्गूनी भाषा-परिवार की सदस्या हैं: दक्षिणी त्रांसवाल न्देबेले, उत्तरी न्देबेले और सुमालेया न्देबेले। विभिन्न न्गूनी भाषाओं में आपस में उपभाषा सतति देखी जाती है, यानि पड़ोसी न्गूनी भाषाओं के बोलने वाले एक-दूसरे को समझने में सक्षम हैं।
श्रेणियाँ
न्गूनी भाषाओं को पारम्परिक रूप से दो श्रेणियों में विभाजित करा जाता है: ज़ुण्डा और तेकेला। इन दोनों में कई अंतर हैं जिनमें से एक यह है कि जहाँ ज़ुण्डा भाषाओं में "ज़" की ध्वनी प्रयोग होती है वहाँ तेकेला भाषाओं में "त" आता है। वास्तव में इसी अंतर के कारण इन श्रेणियों के नाम "ज़" और "त" से शुरु होते हैं। यही कारण भी है कि ज़ुलु में एस्वातीनी से सम्बन्धित जाति व भाषा को "स्वाज़ी" कहते हैं जबकि एस्वातीनी में वह "स्वाती" कहलाती है।
लुओ भाषा
यह विश्व की एक प्रमुख भाषा है।
प्रमुख क्षेत्र
यह् भाषा केन्या में बोली जाती है।
लोंगलेंग जिला
लोंगलेंग भारत के नागालैण्ड राज्य का एक ज़िला है। ज़िले का मुख्यालय लोंगलेंग है। सितम्बर 2006 में ज़िलाधिकारी वेप्रेत्सो मेरो थे।
लैटनियन भाषा
यह विश्व की एक प्रमुख भाषा है |
म्यू (रॉकेट परिवार)
म्यू (Mu) एम के रूप भी में जाना जाता है जापानी ठोस ईंधन वाहक रॉकेट की एक श्रृंखला थी, जो 1966 से 2006 के बीच उछिनकौर अंतरिक्ष केंद्र से लांच किया जाता था। मूल रूप से इसे जापान की अंतरिक्ष और एस्ट्रोनॉटिकल विज्ञान संस्थान द्वारा विकसित किया गया था
दोभाषी
दोभाषी (बांग्ला : দোভাষী) शब्द का उपयोग मध्यकाल की बांग्ला भाषा के लिए किया जाता है जब जिसमें फारसी के बहुत से शब्द होते थे। बंगाल पर अंग्रेजों का अधिकर होने के पूर्व यह भाषा बहुत प्रचलित थी। अंग्रेजी काल में बंगला भाषा में सुधार हुआ और फारसी शब्दों का बहिष्कार किया गया। दोभाषी शैली केवल पूर्वी नागरी लिपि में ही प्रचलित नहीं थी बल्कि सिलहटी नागरी में भी प्रचलित थी। इसके अलावा चटगाँव, पश्चिमी बंगाल और अराकान में प्रयुक्त परिवर्तित अरबी लिपि में भी दोभाषी का उपयोग होता था। इस भाषा का पूर्वी और दक्षिणी-पूर्वी बंगाल की आधुनिक भाषाओं (जैसे सिलहटी, चित्तग्रामी, और रोहिंग्या) पर बहुत प्रभाव पड़ा।
रुतोग ज़िला
रुतोग ज़िला अक्साई चिन क्षेत्र से लगा हुआ है, जिसे भारत अपना इलाक़ा मानता है लेकिन जिसपर चीन का नियंत्रण है और जिसपर १९६२ में भारत-चीन युद्ध छिड़ा था। चीनी राष्ट्रीय राजमार्ग २१९, जो अक्साई चिन क्षेत्र से गुज़रता हुआ शिंजियांग को तिब्बत से जोड़ता है, ३४० किमी की दूरी रुतोग ज़िले में तय करता है।
रुतोग ज़िला मार्च १९६१ में स्थापित किया गया था। इसका क्षेत्रफल विशाल है - लगभग ७४,५०० वर्ग किमी, जो भारत के झारखंड राज्य के लगभग बराबर है, लेकिन इसकी कुल आबादी सन् २००३ में केवल ६,३०० थी।
रंजनशलाका
रंजनशलाका या लिपस्टिक एक सौन्दर्य प्रसाधन है जिसका प्रयोग होठों को रंगने और उनकी बनावट को सुधारने और निखारने के लिए किया जाता है। एक आम रंजनशलाका के प्रमुख घटक रंगद्रव्य, तेल, मोम और स्निग्घकारक होते हैं। रंजनशलाका की कई किस्में हैं। श्रृंगार के अधिकांश अन्य प्रकारों के समान रंजनशलाका का प्रयोग भी अमूमन महिलाओं द्वारा ही किया जाता है। आमतौर पर रंजनशलाका का प्रयोग किशोरावस्था या वयस्कता आने तक नहीं किया जाता है।
लिपस्टिक का इतिहास
प्रागैतिहासिक काल की सुबह के बाद से, मनुष्य हमेशा दूसरों के बीच में खुद को अलग करने की जरूरत थी। कपड़े, जूते, उपकरण, गहने और सौंदर्य प्रसाधन है कि हम ऐसा करने में कामयाब तरीके के पहले थे, लेकिन लिपस्टिक और चेहरे की पैंट हमारी उपस्थिति को बदलने के लिए सबसे महत्त्वपूर्ण तरीकों में से एक थे। शिकारी बेहतर अपने परिवेश, पुजारियों और acolytes के साथ मिश्रण करने के लिए अपनी त्वचा चित्रित उनके देवताओं और विश्वासों का सम्मान करने के लिए खुद को सजाया गया है और युवा लोगों को विपरीत लिंग के लिए और अधिक सुंदर बनाने के लिए उन्हें कल्पना और प्रदर्शन हर तरह से इस्तेमाल किया। फल और संयंत्र के रस - हालांकि, लंबे समय के प्रागैतिहासिक अवधि लिपस्टिक में आसानी से उपलब्ध प्राकृतिक स्रोतों से ही किए गए थे। जल्दी सभ्यताओं मध्य पूर्व, उत्तरी अफ्रीका और भारत में प्रदर्शित होने शुरू कर दिया, उन्नत विनिर्माण प्रक्रियाओं अंत में लिपस्टिक के नए प्रकार के निर्माण शुरू करने के लिए मानव जाति के सक्षम होना चाहिए।पहले लोगों को ऐसा करने के अनमोल रत्न grinded बाहर और किरण और धन के साथ अपने होठों को सजाने के लिए उनके धूल का इस्तेमाल किया जो मेसोपोटेमिया महिलाओं, थे। सिंधु घाटी सभ्यता से महिलाओं को नियमित रूप लिपस्टिक का इस्तेमाल किया है, लेकिन यह लिपस्टिक का निर्माण कई प्रगति प्राप्त की जहां मिस्र था।वहाँ, शाही सदस्य, पादरी और उच्च वर्ग के कई लिपस्टिक के प्रकार, गंभीर बीमारियों का कारण बन सकता है कि जहरीला तत्व है कि निहित व्यंजनों के साथ उनमें से कुछ का इस्तेमाल किया। ऐसा लगता है कि लाल रंग रंग कोषिनील कीड़े के शरीर से निकाली गई, लोकप्रिय बन गया है वहाँ ( अमेरिका और यूरोपीय संघ में सरकारों भारी हमारे भोजन और कॉस्मेटिक उत्पादों में उस रंग की उपस्थिति को विनियमित हालांकि ) व्यापक रूप से आज भी प्रयोग किया जाता है कि तकनीक था।
मिस्र पूरे यूरोप भर में उनके आविष्कार और प्रगति प्रसार करने में कामयाब होने के बाद, लिपस्टिक मुख्य रूप से ग्रीक और रोमन साम्राज्य के अभिनेताओं के साथ अपने घर को खोजने में कामयाब रहे। ईसाई धर्म यूरोप में पकड़ लिया, लिपस्टिक अतीत की बात बन गया है और लगभग पूरी तरह से भूल (कैथोलिक चर्च अक्सर शैतान की पूजा के साथ लाल लिपस्टिक का उपयोग जोड़ने, सौंदर्य प्रसाधनों के प्रयोग की निंदा की)। लिपस्टिक का पुनरुत्थान अंग्रेजी महारानी एलिजाबेथ मैं निरा सफेद चेहरे और चमकीले रंग होठों की उसे फैशन शैली से कुछ समय के लिए किया गया था लोकप्रिय लागू किया गया है कि नाटकीय फैशन परिवर्तन के दौरान, 16 वीं सदी में लौट आए हैं, लेकिन वह लिपस्टिक हाशिये पर गिर गया जल्दी के बाद यह केवल निम्न वर्ग के महिलाओं और वेश्याओं द्वारा इस्तेमाल किया गया था, जहां समाज के। 19 वीं सदी की औद्योगिक क्रांति के लोकप्रिय फैशन में वाणिज्यिक लिपस्टिक वापस लाने में कामयाब रहे, जब तक यह प्रवृत्ति, कई सदियों के लिए नहीं बदला था। कई मशहूर फिल्म अभिनेत्रियों से विनिर्माण, कम कीमतों, फोटोग्राफी की वृद्धि, और लोकप्रिय बनाने की आसानी के साथ, लिपस्टिक अंत में आमतौर पर 20 वीं सदी के दूसरे दशक में इस्तेमाल किया गया। तब तक, नवीन आविष्कारों के रसायनज्ञ चमकदार व्यंजनों बनाई गई हैं, अपनी आधुनिक कुंडा-अप ट्यूब बनाने में कामयाब रहे, और फैशन लोकप्रिय लिपस्टिक के रुझान और रंग हुक्म शुरू कर दिया।
आज के आधुनिक समाज में, लिपस्टिक सबसे महत्वपूर्ण फैशन आइटम में से एक के रूप में देखा जाता है। वे प्रयोग करने में आसान, सस्ता कर रहे हैं, और यह कौन पहनता व्यक्ति की लग रही है और जीवन में नाटकीय परिवर्तन बना सकते हैं। अनगिनत लिपस्टिक ब्रांडों को दुनिया भर में सर्वोच्चता और नए व्यंजनों और शैलियों के आविष्कार के लिए लड़ने के अपने वयस्क के किसी भी समय में उनकी संपत्ति में 20 लिपस्टिक है उत्तरी अमेरिका में महिलाओं की 80% से अधिक नियमित रूप से और उनमें से 30% से अधिक लिपस्टिक का उपयोग करने के मुद्दे पर जहां हमें का नेतृत्व किया जीवन।
राजमऊ गाँव, अतरौली (अलीगढ़)
राजमऊ अतरौली, अलीगढ़, उत्तर प्रदेश स्थित एक गाँव है।
सर्व सेवा संघ
सर्व सेवा संघ महात्मा गाँधी द्वारा या उनकी प्रेरणा से स्थापित रचनात्मक संस्थाओं तथा संघों का मिलाजुला संगठन है, जो उनके बलिदान के बाद आचार्य विनोबा भावे के मार्गदर्शन में अप्रैल 1948 में गठित किया गया। संशोधित नियमों के सन्दर्भ में यह देशभर में फैले हुए "लोकसेवकों का एक संयोजक संघ" भी बन गया है। इसे अखिल भारत सर्वोदय मण्डल के नाम से भी जाना जाता है। सर्व सेवा संघ का प्रधान कार्यालय महादेव भाई भवन, सेवाग्राम, वर्धा (महाराष्ट्र) में तथा प्रकाशन कार्यालय राजघाट, वाराणसी (उत्तर प्रदेश) में है। वर्ष 1954 में आचार्य धीरेन्द्र मजूमदार संघ के प्रथम अध्यक्ष बने।
उद्देश्य और नीति
सर्व सेवा संघ का उद्देश्य ऐसे समाज की स्थापना करना है, जिसका आधार सत्य और अहिंसा हो, जहाँ कोई किसी का शोषण न करे और जो शासन की अपेक्षा न रखता हो। यह शान्ति, प्रेम, मैत्री और करुणा की भावनाओं को जाग्रत करते हुए साम्ययोगी अहिंसक क्रांति के लिए स्वतंत्र जनशक्ति का निर्माण तथा आध्यात्मिक और वैज्ञानिक साधनों का उपयोग करना चाहता है। समाज में नैतिक मूल्यों की स्थापना और समय मानव व्यक्तित्व का विकास करना संघ की बुनियादी नीति होगी। इसके लिए संघ का प्रयत्न रहेगा कि समाज में जाति, वर्ण, लिंग आदि तत्वों के आधार पर ऊँच नीच का भेदभाव निर्मूल हो, वर्ग-संघर्ष के स्थान पर वर्ग-निराकरण और स्वेच्छा से परस्पर सहकार करने की वृत्ति बढ़े तथा खादी तथा विकेंद्रित अर्थव्यवस्था के माध्यम से कृषि, उद्योग आदि के क्षेत्र में आर्थिक विषमता का निरसन हो।
प्रबन्ध समिति
सर्व सेवा संघ सर्वानुमति से तीन साल के लिए अपना एक अध्यक्ष चुनता है और वह अध्यक्ष संघ का काम चलाने के लिए कम से कम 11 और अधिक से अधिक 25 लोगों की एक प्रबंध समिति गठित करता है, जिसमें से मंत्री, सभामंत्री आदि की नियुक्ति भी अध्यक्ष ही करता है। वर्तमान में सर्व सेवा संघ के अध्यक्ष महादेव विद्रोही हैं।
सदस्यता के नियम
सर्व सेवा संघ के सदस्य और लोकसेवक वे ही हो सकते हैं, जो सत्य, अहिंसा, अपरिग्रह और शरीरश्रम में निष्ठा और तदनुसार जीवन बिताने की कोशिश करते हों; लोकनीति के द्वारा ही सच्ची स्वतंत्रता संभव है, इस मान्यता के आधार पर दलगत राजनीति तथा सत्ता की राजनीति से अलग रहते हों और किसी राजनीतिक पक्ष के सदस्य न हों। जाति, वर्ग या पंथ आदि किसी प्रकार के भेद को जीवन में स्थान न देते हों तथा अपना पूरा समय और मुख्य चिन्तन भूदानमूलक ग्रामोद्योगप्रधान अहिंसक क्रांति के काम में लगाते हों।
प्रवृत्तियाँ
सर्व सेवा संघ के द्वारा नीचे लिखे प्रवृत्तियाँ चलाई जाती हैं :
1. सर्वोदय समाज सम्मेलन : संघ सर्वोदय विचार में निष्ठा रखनेवालों का एक सम्मेलन हर दूसरे वर्ष आयोजित करता है।
2. साहित्य प्रकाशन : महात्मा गाँधी, आचार्य विनोबा तथा सर्वोदय विचार के साहित्य का प्रकाशन और प्रसार करने के लिए संघ की ओर से एक "प्रकाशन समिति" बनी है। इसके द्वारा अब तक देश-विदेश की 16 विभिन्न भाषाओं में लगभग 900 पुस्तकें प्रकाशित हो चुकी हैं।
3. शान्ति सेना मंडल : शांतिसेना का संगठन, संयोजन तथा शांति संबंधी कार्यक्रमों का आयोजन करने के लिए शांति-सेना-मंडल बना है। इस समय देश भर में लगभग 8,000 शांति सैनिक और 5,000 शांतिकेंद्र काम कर रहे हैं।
4. खादी ग्रामोद्योग ग्राम-स्वराज्य समिति : खादी ग्रामोद्योग संस्थाओं के मार्फत देशभर में जो खादी ग्रामोद्योग का कार्य चल रहा है, उसकी नीति तथा कार्यक्रम में सर्वोदय विचार के आधार पर निर्देशन, समन्वय आदि काम के लिए यह समिति बनी है।
5. कृषि गोसेवा समिति : गोवंश को, विशेषत: गाय को, समाज में योग्य स्थान पर प्रतिष्ठित करने तथा आर्थिक दृष्टि से उपयोगी बनाने का राष्ट्रव्यापी आयोजन करना इस समिति का लक्ष्य है। इस लक्ष्य की पूर्ति के लिए गोसंवर्धन केंद्र, नंदीशाला, गोसदन, गोरस भंडार, गोशाला, चरागाह, चारे की खेती तथा अन्य कृषि सुधार के कार्य समिति कर रही है। भारत सरकार द्वारा गठित गोसंवर्धन कौंसिल भी इस समिति का सहयोग लेती है। प्रधान कार्यालय नई दिल्ली में है। पता, ठक्करबापा स्मारक सदन, यूलिंक रोड, झंडेवालान्, नई दिल्ली।
6. खादी ग्रामोद्योग प्रयोग समिति : कताई, बुनाई, कृषि तथा अन्य ग्रामोद्योगों के औजारों में शोध, अन्वेषण, सुघार आदि की दृष्टि से इस समिति का गठन हुआ है।
7. इन स्थायी प्रवृत्तियों के अलावा नई तालीम, सेवाग्राम आश्रम आदि का संयोजन संघ के मार्फत होता है। चंबल घाटी की बागी समस्या, पंचायत राज्य, कश्मीर समस्या आदि तात्कालिक प्रश्नों पर भी सर्व-सेवा-संघ अपने विचार के आधार पर हल ढूँढ़ने और तद्नुसार कार्य करने का प्रयत्न करता रहता है।
जटावर्मन् सुंदर पांड्य द्वितीय
जटावर्मन् सुंदर पांडय द्वितीय मारवर्मन् कुलशेखर पांड्य (१२६८-१३१० ई.) के राज्यकाल के पूर्वार्ध में संयुक्त शासक था। उसका सिंहासनारोहण १२७६ ई. में हुआ और उसने १२९२ ई. तक राज्य किया।
शमशेरा
शमशेरा एक 2022 की भारतीय एक्शन-एडवेंचर फिल्म है जिसमें रणबीर कपूर, संजय दत्त और वाणी कपूर ने अभिनय किया है। यह आदित्य चोपड़ा की यशराज फिल्म्स द्वारा निर्मित है। फिल्म करण मल्होत्रा द्वारा लिखित और निर्देशित की जा रही है। 1800 के दशक में सेट, फिल्म एक डकैत आदिवासी के बारे में है जो अंग्रेजों के खिलाफ अपने अधिकारों और स्वतंत्रता की लड़ाई में कार्यभार संभालते हैं। केंद्रीय किरदार शमशेरा और उनके पिता के रूप में रणबीर कपूर दोहरी भूमिका निभा रहे हैं। वाणी कपूर एक नर्तकी की भूमिका निभा रही हैं।
फिल्म की प्रधान फोटोग्राफी 1 दिसंबर 2018 से शुरू हुई। फिल्म 31 जुलाई, 2020 को आईमैक्स सिनेमाघरों में रिलीज होगी, जो बकरीद की छुट्टी के सप्ताहांत के साथ है।
पात्र निर्धारण
6 मई 2018 को रणबीर कपूर की फिल्म की कास्टिंग की घोषणा के बाद, संजय दत्त को फिल्म के मुख्य खलनायक होने की पुष्टि की गई, और उनकी कास्टिंग की घोषणा 10 मई को की गई। चार दिन बाद, वाणी कपूर की कास्टिंग की घोषणा की गई, "इंडियनलैंड से अभिनय योग्य और मांग-के बाद यात्रा करने वाले कलाकार" की भूमिका निभाने के लिए तैयार। 4 दिसंबर 2018 को, फिल्मांकन शुरू होने के कई दिनों बाद, रोनित रॉय ने अपने ट्विटर पेज पर अपनी कास्टिंग की घोषणा की।
फिल्मांकन
फिल्म की प्रमुख फोटोग्राफी 1 दिसंबर 2018 से शुरू हुई, जिसकी शूटिंग 2019 के मध्य तक होने की उम्मीद है। फिल्म के लिए एक विशाल किले का निर्माण फिल्म सिटी, गोरेगांव में किया गया था, जिसमें दो महीने की तैयारी और लगभग 300 श्रमिकों के प्रयास की आवश्यकता थी। वाणी कपूर एक कलाकार के रूप में अपनी सीमाओं को धक्का देती हैं क्योंकि वह फिल्म के लिए कथक में पेशेवर प्रशिक्षण लेती हैं। फिल्म का लद्दाख शेड्यूल 18 अगस्त 2019 को शुरू हुआ और 28 अगस्त को लिपटा गया।
परमिंदर सिंह सैनी (मैदानी हॉकी)
परमिंदर सिंह सैनी (जन्म 19 सितंबर 1957) भारतीय मूल के केन्याई मैदानी हॉकी खिलाड़ी हैं। उन्होंने 1984 के ग्रीष्मकालीन ओलंपिक और 1988 के ग्रीष्मकालीन ओलंपिक में हिस्सा लिया था।
लाडवा
लाडवा (Ladwa) भारत के हरियाणा राज्य के कुरुक्षेत्र ज़िले में स्थित एक नगर है।
पठार
भूमि पर मिलने वाले द्वितीय श्रेणी के स्थल रुपों में पठार अत्यधिक महत्वपूर्ण हैं और सम्पूर्ण धरातल के 33% भाग पर इनका विस्तार पाया जाता हैं।अथवा धरातल का विशिष्ट स्थल रूप जो अपने आस पास की जमींन से पर्याप्त ऊँचा होता है,और जिसका ऊपरी भाग चौड़ा और सपाट हो पठार कहलाता है। सागर तल से इनकी ऊचाई 600 मीटर तक होती हैं लेकिन केवल ऊचाई के आधार पर ही पठार का वर्गीकरण नहीं किया जाता है।
2.पहाड़ो पर बनी समतल भूमि। )
अभिरामी
अभिरामी (Abhirami) (जन्म ;दिव्या गोपकुमार ,जुलाई १९८३ में हुआ था। यह एक भारतीय मलयालम भाषी फ़िल्म अभिनेत्री और टेलीविजन होस्ट है। अभिरामी ने मलयालम के अलाव कन्नड़, तमिल और तेलुगु फिल्मों में भी काम किया है। इन्होंने अपने फ़िल्मी कैरियर की शुरुआत १९९५ में एक छोटे किरदार से की थी जबकि २००४ में अच्छी - अच्छी फिल्मों में कार्य किया।
व्यक्तिगत जीवन और शिक्षा
अभिरामी जिनका बचपन ' दिव्या गोपिकुमार था का जन्म जुलाई १९८३ में एक तमिल परिवार में हुआ था। इस कारण इनकी मातृभाषा तमिल है। इनका जन्म केरल में हुआ था और वहीं पली बढ़ी थीं।
चिकन लिटिल (2005 फ़िल्म)
चिकन लिटिल 2005 में बनी अमरिकी एनिमेशन फ़िल्म है।
अचानकमार-अमरकंटक संरक्षित जैवमंडल
अचानकमार-अमरकंटक संरक्षित जैवमंडल (Achanakmar-Amarkantak Biosphere Reserve) भारत के मध्य प्रदेश और छत्तीसगढ़ राज्यों में एक 3835.51 वर्ग किमी क्षेत्रफल पर विस्तारित संरक्षित जैवमंडल है। इसका 68.1% क्षेत्र छत्तीसगढ़ के मुंगेली ज़िले, 16.2% मध्प प्रदेश के अनूपपुर ज़िले और 15.7% मध्प प्रदेश के डिंडौरी ज़िले में है। इस संरक्षित जैवमंडल की स्थापना सन् 2005 में हुई थी। अचानकमार वन्य अभयारण्य इसी संरक्षित क्षेत्र का भाग है।
जटावर्मन् सुंदर पांड्य प्रथम
जटावर्मन् सुंदर पांड्य प्रथम (१२५१ - १२६८ ई.) पाण्ड्य राजवंश का सबसे महान शासक था जिसके समय में पांड्य साम्राज्य का चरमोत्कर्ष हुआ। उसकी गणना दक्षिणी भारत के इतिहास के प्रसिद्ध विजेताओं में होती है।
परिचय
जटावर्मन् सुंदर पांड्य 1251-1268 तक प्रथम ने अपने राज्यकाल के प्रारंभ में ही चेर नरेश वीर रवि उदयमार्तड वर्मन् और उसकी सेना को नष्ट किया और मलैनाडु का विध्वंस किया। उसने राजेंद्र चोल को अपनी अधीनता स्वीकार करने और कर देने के लिये विवश किया। उसने लंका पर आक्रमण करके वहाँ के नरेश से अत्यधिक मोती और कई हाथी लिए। उसने होयसलों के अधिकार में करवेरि प्रदेश पर आक्रमण किया ओर कण्णान्नूर कोप्पम् के दुर्ग पर अधिकार कर लिया। इस युद्ध में होयसलों की बहुत क्षति हुई, कई सेनानायक मारे गए और पांड्यों के हाथ में हाथी, घोड़े, धन और स्त्रियाँ आईं। होयसल नरेश वीर सोमेश्वर के युद्ध से भाग जाने पर सुंदर पांड्य ने युद्ध समाप्त कर दिया किंतु कुछ समय बाद वीर सोमेश्वर ने युद्ध फिर से आरंभ किया। इस युद्ध में वीर सोमेश्वर सुंदर पांड्य के ही हाथों मारा गया। सुंदर पांड्य ने शेंदमंगलम् में पराजित करके पहले तो उसके राज्य पर अपना अधिकार कर लिय किंतु बाद में कोप्पेरुग्जिंग को फिर से शासनाधिकार दे दिया। संभवत: कोप्पेरुग्जिंग और वीर सोमेश्वर के विरुद्ध युद्ध के संबंध में ही सुंदर पांड्य ने केंग और मगदै की विजय की थी। चिदंबरम् हेते हुए वह श्रीरंगम् तक गया। उत्तर की ओर उसने आक्रमण करके तेलुगु चोड शासक गंडगोपाल को पराजित किया, जो युद्ध ही में मारा गया और कांची पर अधिकार कर लिया किंतु बाद में उसके भाइयों को अपने सामंत के रूप में शासन करने दिया। उसने काकतीय नरेश गणपति और एक बाण सामंत को भी पराजित किया जो संभवत: गंडगोपाल के सहायक थे। इन विजयों के उपलक्ष में उसने नेल्लोर में वीराभिषेक किया।
जटावर्मन् सुंदर पांड्य को अपने शासन में दूसरे पांड्य राजकुमारों से सहायता मिली थी जिसमें जटावर्मन् वीर पांड्य प्रथम अपनी विजयों के कारण उल्लेखनीय है। अपनी विजयों के द्वारा सुंदर पांड्य ने साम्राज्य की सीमाओं का विस्तार लंका से नेल्लोर तक कर लिया था। उसे अपने प्रभाव और वैभव के प्रदर्शन की विशेष रुचि थी। उसन श्रीरंगम् और नेल्लोर में अपना अभिषेक ही नहीं संपन्न किया वरन् कई बार तुलाभार भी किया। उसने कई भव्य उपाधियाँ भी धारण की, यथा "महाराजाधिराज श्री परमेश्वर, एल्लांदलैयानान्, समस्त जगदाधार, एम्मंडलमुम्-कोंडरुलिय, मरकत पृथ्वीभृत् और राजतपन।" अपनी विजयों से प्राप्त प्रभूत धन का उपयोग उसने चिंदंबरम् और श्रीरंगम् मंदिरों को दान देने और सुशोभित करने में किया। उसने दोनों मंदिरों की छतों को हिमाच्छादित किया, चिदंबरम् के मंदिर में एक सोने का संभामंडप बनवाया ओर श्रीरंगम् के मंदिर को १८ लाख स्वर्ण मुद्राएँ दीं।
भारत गणराज्य का इतिहास
राष्ट्र ने धार्मिक हिंसा, नक्सलवाद, आतंकवाद और क्षेत्रीय अलगाववादी उग्रवाद का सामना किया है। भारत के चीन के साथ अनसुलझे क्षेत्रीय विवाद हैं जो 1962 में चीन-भारतीय युद्ध में बढ़ गए, और पाकिस्तान के साथ जिसके परिणामस्वरूप 1947, 1965, 1971 और 1999 में युद्ध हुए। भारत शीत युद्ध में तटस्थ था, और गुटनिरपेक्ष आंदोलन में एक नेता था। हालाँकि, इसने सोवियत संघ के साथ एक ढीला गठबंधन बनाया 1971 से, जब पाकिस्तान संयुक्त राज्य अमेरिका और पीपुल्स रिपब्लिक ऑफ चाइना के साथ संबद्ध था।
भारत एक परमाणु-हथियार वाला राज्य है, जिसने 1974 में अपना पहला परमाणु परीक्षण किया था, इसके बाद 1998 में एक और पाँच परीक्षण किए। 1950 से 1980 के दशक तक, भारत ने समाजवादी -प्रेरित नीतियों का पालन किया। अर्थव्यवस्था व्यापक विनियमन, संरक्षणवाद और सार्वजनिक स्वामित्व से प्रभावित थी, जिससे व्यापक भ्रष्टाचार और धीमी आर्थिक वृद्धि हुई। 1991 की शुरुआत में, भारत में आर्थिक उदारीकरण ने भारत को डिरिगिस्मी आर्थिक प्रणाली का पालन करने के बावजूद दुनिया की तीसरी सबसे बड़ी और सबसे तेजी से बढ़ती अर्थव्यवस्थाओं में से एक में बदल दिया है। अपने प्रारंभिक वर्षों में एक अपेक्षाकृत निराश्रित देश होने से, भारत गणराज्य उच्च सैन्य खर्च के साथ एक तेजी से बढ़ती जी20 प्रमुख अर्थव्यवस्था के रूप में उभरा है, और संयुक्त राष्ट्र सुरक्षा परिषद में एक स्थायी सीट की मांग कर रहा है।
1947–1950: भारत अधिराज्य
स्वतंत्र भारत के पहले वर्षों को अशांत घटनाओं के साथ चिह्नित किया गया था - पाकिस्तान के साथ जनसंख्या का भारी आदान-प्रदान, 1947 का भारत-पाकिस्तान युद्ध और एक संयुक्त राष्ट्र बनाने के लिए 552 रियासतों का एकीकरण। भारत के राजनीतिक एकीकरण का श्रेय काफी हद तक वल्लभभाई पटेल (उस समय भारत के उप प्रधानमंत्री) को दिया जाता है, जिन्होंने (स्वतंत्रता के बाद और महात्मा गांधी की मृत्यु से पहले) जवाहरलाल नेहरू और गांधी के साथ मिलकर यह सुनिश्चित किया स्वतंत्र भारत का संविधान धर्मनिरपेक्ष होगा।
भारत का विभाजन
अनुमानित 3.5 मिलियन पश्चिम पंजाब, उत्तर-पश्चिम सीमांत प्रांत, बलूचिस्तान, पूर्वी बंगाल और सिंध में रहने वाले हिंदू और सिख मुस्लिम पाकिस्तान में वर्चस्व और दमन के डर से भारत चले गए। साम्प्रदायिक हिंसा ने अनुमानित दस लाख हिंदुओं, मुसलमानों और सिखों को मार डाला, और पंजाब और बंगाल की सीमाओं के साथ-साथ कलकत्ता, दिल्ली और लाहौर के शहरों में दोनों प्रभुत्वों को गंभीर रूप से अस्थिर कर दिया। सितंबर की शुरुआत में भारतीय और पाकिस्तानी दोनों नेताओं के सहकारी प्रयासों और विशेष रूप से भारतीय स्वतंत्रता संग्राम के नेता मोहनदास गांधी के प्रयासों के कारण हिंसा को रोक दिया गया था, जिन्होंने कलकत्ता में आमरण अनशन किया था और बाद में दिल्ली में लोगों को शांत करने और अपने जीवन के खतरे के बावजूद शांति पर जोर देने के लिए। दोनों सरकारों ने आने वाले और छोड़ने वाले शरणार्थियों के लिए बड़े राहत शिविरों का निर्माण किया और बड़े पैमाने पर मानवीय सहायता प्रदान करने के लिए भारतीय सेना को जुटाया गया।
1949 में, भारत ने सांप्रदायिक हिंसा, धमकी और मुस्लिम अधिकारियों के दमन के कारण लगभग 1 मिलियन हिंदू शरणार्थियों को पश्चिम बंगाल और पूर्वी पाकिस्तान के अन्य राज्यों में दर्ज किया। शरणार्थियों की दुर्दशा ने हिंदुओं और भारतीय राष्ट्रवादियों को नाराज कर दिया, और शरणार्थी आबादी ने भारतीय राज्यों के संसाधनों को खत्म कर दिया, जो उन्हें अवशोषित करने में असमर्थ थे। युद्ध से इंकार न करते हुए, प्रधानमंत्री जवाहरलाल नेहरू और सरदार पटेल ने लियाकत अली खान को दिल्ली में वार्ता के लिए आमंत्रित किया। हालांकि कई भारतीयों ने इसे तुष्टिकरण करार दिया, नेहरू ने लियाकत अली खान के साथ एक समझौते पर हस्ताक्षर किए, जिसने दोनों देशों को अल्पसंख्यकों की सुरक्षा और अल्पसंख्यक आयोगों के निर्माण का वचन दिया। हालांकि सिद्धांत के विरोध में, पटेल ने शांति के लिए इस समझौते का समर्थन करने का फैसला किया, और पश्चिम बंगाल और पूरे भारत से समर्थन हासिल करने और संधि के प्रावधानों को लागू करने में महत्वपूर्ण भूमिका निभाई। खान और नेहरू ने एक व्यापार समझौते पर भी हस्ताक्षर किए, और शांतिपूर्ण तरीकों से द्विपक्षीय विवादों को हल करने के लिए प्रतिबद्ध थे। धीरे-धीरे, सैकड़ों हजारों हिंदू पूर्वी पाकिस्तान लौट आए, लेकिन संबंधों में पिघलना लंबे समय तक नहीं रहा, मुख्य रूप से कश्मीर विवाद के कारण।
रियासतों का एकीकरण
भारतीय स्वतंत्रता अधिनियम, 1947 ने रियासतों को यह विकल्प दिया कि वे भारत या पाकिस्तान अधिराज्य (डॉमिनियम) में शामिल हो सकती हैं या एक स्वतंत्र संप्रभु राज्य के रूप में स्वंय को स्थापित कर सकती हैं। तत्कालीन समय में लगभग 500 से ज़्यादा रियासतें लगभग 48% भारतीय क्षेत्र एवं 28% जनसंख्या थीं। ये रियासते वैधानिक रूप से ब्रिटिश भारत के भाग नहीं थें, लेकिन ये ब्रिटिश राज के पूर्णत: अधीनस्थ थीं। ये रियासते, राष्ट्रवादी प्रवृत्तियों एवं अन्य उपनिवेशी शक्तियों के उदय को नियंत्रित करने में, ब्रिटिश सरकार के लिये एक सहायक के रूप में थीं। सरदार वल्लभ भाई पटेल (भारत के पहले उपप्रधानमंत्री एवं गृह मंत्री) को वीपी मेनन की सहायता से रियासतों के एकीकरण का कार्य सौंपा गया। राजाओं के बीच राष्ट्रवाद का आह्वान शामिल न होने पर अराजकता की आशंका जताते हुए, पटेल ने राजाओं को भारत में शामिल करने का हर संभव प्रयास किया। उन्होंने ‘प्रिवी पर्स’ (एक भुगतान, जो शाही परिवारों को भारत के साथ विलय पर पर हस्ताक्षर करने पर दिया जाना था) की अवधारणा को भी पुनर्स्थापित किया। कुछ रियासतों ने भारत में शामिल होने का निर्णय किया, तो कुछ ने स्वतंत्र रहने का, वहीं कुछ रियासतें पाकिस्तान का भाग बनना चाहती थीं।
संविधान
भारत के संविधान को 26 नवंबर 1949 को संविधान सभा द्वारा अपनाया गया था और 26 जनवरी 1950 को प्रभावी हुआ। संवैधानिक स्वायत्तता सुनिश्चित करने के लिए, इसके निर्माताओं ने अनुच्छेद 395 में ब्रिटिश संसद के पूर्व अधिनियमों को निरस्त कर दिया। भारत 26 जनवरी को अपने संविधान को गणतंत्र दिवस के रूप में मनाता है।
संविधान भारत को एक संप्रभु, समाजवादी, धर्मनिरपेक्ष, और लोकतांत्रिक गणराज्य घोषित करता है, अपने नागरिकों को न्याय, समानता और स्वतंत्रता का आश्वासन देता है, और बंधुत्व को बढ़ावा देने का प्रयास करता है। आपातकाल के दौरान 1976 में 42वें संशोधन अधिनियम द्वारा प्रस्तावना में "धर्मनिरपेक्ष" और "समाजवादी" शब्द जोड़े गए थे।
1947–1948 का भारत-पाकिस्तान युद्ध
1947-1948 का भारत-पाकिस्तान युद्ध भारत और पाकिस्तान के बीच 1947 से 1948 तक कश्मीर और जम्मू की रियासत को लेकर लड़ा गया था। यह दो नए स्वतंत्र राष्ट्रों के बीच लड़े गए चार भारत-पाकिस्तान युद्धों में से पहला था। आजादी के कुछ सप्ताह बाद ही पाकिस्तान ने कश्मीर को सुरक्षित करने के प्रयास में वजीरिस्तान से कबाइली लश्कर (मिलिशिया) लॉन्च करके युद्ध की शुरुआत कर दी, जिसका भविष्य अधर में लटका हुआ था। युद्ध का अनिर्णायक परिणाम अभी भी दोनों देशों की भू-राजनीति को प्रभावित करता है।
नेहरू प्रशासन (1952–1964)
प्रधानमंत्री नेहरू ने 1957 और 1962 में बड़ी चुनावी जीत के लिए कांग्रेस का नेतृत्व किया। संसद ने व्यापक सुधार पारित किए, जिससे हिंदू समाज में महिलाओं के कानूनी अधिकारों में वृद्धि हुई, और आगे जातिगत भेदभाव और अस्पृश्यता । नेहरू ने प्राथमिक शिक्षा पूरी करने के लिए भारत के बच्चों को नामांकित करने के लिए एक मजबूत पहल की वकालत की, और हजारों स्कूल, कॉलेज और उन्नत शिक्षा के संस्थान, जैसे भारतीय प्रौद्योगिकी संस्थान, पूरे देश में स्थापित किए गए। नेहरू ने भारत की अर्थव्यवस्था के लिए एक समाजवादी मॉडल की वकालत की - पंचवर्षीय योजनाओं को किसके द्वारा आकार दिया गया था। केंद्रीयकृत और एकीकृत राष्ट्रीय आर्थिक कार्यक्रमों पर आधारित सोवियत मॉडल - भारतीय किसानों के लिए कोई कराधान नहीं, ब्लू-कॉलर श्रमिकों के लिए न्यूनतम मजदूरी और लाभ, और इस्पात, विमानन, शिपिंग, बिजली और खनन जैसे भारी उद्योगों का राष्ट्रीयकरण । गांव की आम भूमि को जब्त कर लिया गया, और व्यापक सार्वजनिक कार्यों और औद्योगीकरण अभियान के परिणामस्वरूप प्रमुख बांधों, सिंचाई नहरों, सड़कों, थर्मल और पनबिजली स्टेशनों, और कई अन्य का निर्माण हुआ।
राज्यों का पुनर्गठन
पोट्टी श्रीरामुलु का आमरण अनशन, और परिणामस्वरूप 1952 में आंध्र राज्य की मांग के लिए हुई मृत्यु ने भारतीय संघ के एक प्रमुख पुनर्निर्धारण को जन्म दिया। नेहरू ने राज्यों का पुनर्गठन आयोग नियुक्त किया, जिसकी सिफारिशों पर 1956 में राज्य पुनर्गठन अधिनियम पारित किया गया। पुराने राज्यों को भंग कर दिया गया और साझा भाषाई और जातीय जनसांख्यिकी की तर्ज पर नए राज्यों का निर्माण किया गया। मद्रास राज्य के केरल और तेलुगू भाषी क्षेत्रों के अलग होने से तमिलनाडु के एक विशेष रूप से तमिल भाषी राज्य के निर्माण में मदद मिली। 1 मई 1960 को महाराष्ट्र और गुजरात राज्यद्विभाषी बॉम्बे राज्य से बनाए गए थे, और 1 नवंबर 1966 को, बड़े पंजाब राज्य को छोटे, पंजाबी -भाषी पंजाब और हरियाणवी -भाषी हरियाणा राज्यों में विभाजित किया गया था।
सी. राजगोपालाचारी और स्वतंत्र पार्टी का गठन
4 जून 1959 को, भारतीय राष्ट्रीय कांग्रेस के नागपुर अधिवेशन के तुरंत बाद, सी. राजगोपालाचारी, नव स्थापित फोरम ऑफ़ फ्री एंटरप्राइज (FFE) के मुरारी वैद्य और मीनू मसानी, एक शास्त्रीय उदारवादी और आलोचक के साथ समाजवादी नेहरू ने मद्रास में एक बैठक में नई स्वतंत्र पार्टी के गठन की घोषणा की। रामगढ़ के राजा, कालाहांडी के महाराजा और दरभंगा के महाराजाधिराज जैसे पूर्व रियासतों के असंतुष्ट प्रमुखों द्वारा परिकल्पित, पार्टी चरित्र में रूढ़िवादी थी। बाद में, एनजी रंगा, केएम मुंशी, फील्ड मार्शल के. एम. करियप्पा और पटियाला के महाराजा इस प्रयास में शामिल हुए। राजगोपालाचारी, मसानी और रंगा ने भी कोशिश की लेकिन पहल में जयप्रकाश नारायण को शामिल करने में असफल रहे।
अपने लघु लेख "अवर डेमोक्रेसी" में, राजगोपालाचारी ने कांग्रेस के लिए एक दक्षिणपंथी विकल्प की आवश्यकता पर तर्क दिया: "चूंकि ... कांग्रेस पार्टी वामपंथी हो गई है, जो वांछित है वह अति या बाहरी-वाम नहीं है अर्थात भाकपा या प्रजा सोशलिस्ट पार्टी (पीएसपी), लेकिन एक मजबूत और मुखर दक्षिणपंथी।" राजगोपालाचारी ने यह भी कहा कि विपक्ष को: "निजी तौर पर और पार्टी की बैठक के बंद दरवाजों के पीछे नहीं, बल्कि खुले तौर पर और समय-समय पर मतदाताओं के माध्यम से काम करना चाहिए।" उन्होंने फाउंडेशन दस्तावेज़ में इक्कीस "मौलिक सिद्धांतों" के माध्यम से स्वतंत्र पार्टी के लक्ष्यों को रेखांकित किया। पार्टी समानता के लिए खड़ी थी और निजी क्षेत्र पर सरकार के नियंत्रण का विरोध करती थी। राजगोपालाचारी ने नौकरशाही की तीखी आलोचना की और एक निजी उद्यम स्थापित करने के लिए एक व्यक्ति के लिए आवश्यक अनुमतियों और लाइसेंसों की नेहरू की विस्तृत प्रणाली का वर्णन करने के लिए "लाइसेंस-परमिट राज" शब्द गढ़ा। राजगोपालाचारी का व्यक्तित्व पार्टी के लिए एक रैली स्थल बन गया। राजगोपालाचारी के कांग्रेस विरोधी मोर्चे के निर्माण के प्रयासों के कारण द्रविड़ मुनेत्र कड़गम के उनके पूर्व विरोधी सीएन अन्नादुरई के साथ समझौता हो गया। 1950 के दशक के अंत और 1960 के दशक के प्रारंभ में, अन्नादुराई राजगोपालाचारी के करीब आ गए और उन्होंने 1962 के मद्रास विधान सभा चुनावों के लिए स्वतंत्र पार्टी के साथ गठबंधन की मांग की । यद्यपि स्वतंत्र पार्टी और द्रविड़ मुनेत्र कड़गम (DMK) के बीच कभी-कभी चुनावी समझौते हुए, राजगोपालाचारी कम्युनिस्टों के साथ अपने मौजूदा गठबंधन के कारण DMK के साथ एक औपचारिक गठजोड़ पर गैर-प्रतिबद्ध रहे, जिनसे वे डरते थे। स्वतंत्र पार्टी ने मद्रास राज्य विधानसभा चुनाव में 94 सीटों पर चुनाव लड़ा और छह सीटों पर जीत हासिल की साथ ही 1962 के लोकसभा चुनाव में 18 संसदीय सीटें जीतीं।
विदेश नीति और सैन्य संघर्ष
नेहरू की विदेश नीति गुटनिरपेक्ष आंदोलन की प्रेरणा थी, जिसका भारत एक सह-संस्थापक था। नेहरू ने संयुक्त राज्य अमेरिका और सोवियत संघ दोनों के साथ मैत्रीपूर्ण संबंध बनाए रखा और पीपुल्स रिपब्लिक ऑफ चाइना को राष्ट्रों के वैश्विक समुदाय में शामिल होने के लिए प्रोत्साहित किया। 1956 में, जब स्वेज नहर कंपनी को मिस्र सरकार द्वारा जब्त कर लिया गया था, एक अंतरराष्ट्रीय सम्मेलन ने मिस्र के खिलाफ कार्रवाई करने के लिए 18-4 वोट दिए थे। इंडोनेशिया, श्रीलंका और यूएसएसआर के साथ भारत मिस्र के चार समर्थकों में से एक था। भारत ने फिलिस्तीन के विभाजन और 1956 में इज़राइल, यूनाइटेड किंगडम और फ्रांस द्वारा सिनाई पर आक्रमण का विरोध किया था, लेकिन तिब्बत पर चीनी प्रत्यक्ष नियंत्रण, और सोवियत संघ द्वारा हंगरी में लोकतंत्र समर्थक आंदोलन के दमन का विरोध नहीं किया। यद्यपि नेहरू ने भारत के लिए परमाणु महत्वाकांक्षाओं को अस्वीकार कर दिया, कनाडा और फ्रांस ने बिजली के लिए परमाणु ऊर्जा स्टेशनों के विकास में भारत की सहायता की। भारत ने 1960 में देशों द्वारा साझा की जाने वाली सात नदियों के पानी के उचित उपयोग पर पाकिस्तान के साथ एक समझौते पर भी बातचीत की। नेहरू ने 1953 में पाकिस्तान का दौरा किया था, लेकिन पाकिस्तान में राजनीतिक उथल-पुथल के कारण कश्मीर विवाद पर कोई प्रगति नहीं हुई।
भारत ने इस अवधि में अपने प्रतिद्वंद्वी राष्ट्र पाकिस्तान के साथ कुल चार युद्ध/सैन्य संघर्ष लड़े हैं, दो। 1947 के भारत-पाकिस्तान युद्ध में कश्मीर के विवादित क्षेत्र पर लड़े गए, पाकिस्तान ने एक-तिहाई कश्मीर पर कब्जा कर लिया (जिसे भारत अपने क्षेत्र के रूप में दावा करता है), और भारत ने तीन-पांचवें (जो पाकिस्तान अपने क्षेत्र के रूप में दावा करता है) पर कब्जा कर लिया। 1965 के भारत-पाकिस्तान युद्ध में भारत ने कश्मीर में भारत और पाकिस्तान के बीच वास्तविक सीमा पार करके भारतीय नियंत्रित कश्मीर में घुसपैठ करने के पाकिस्तानी सैनिकों के प्रयासों के बाद अंतर्राष्ट्रीय सीमा पार करके सभी मोर्चों पर पाकिस्तान पर हमला किया।
1961 में, शांतिपूर्ण हैंडओवर के लिए लगातार याचिकाओं के बाद, भारत ने भारत के पश्चिमी तट पर गोवा के पुर्तगाली उपनिवेश पर आक्रमण किया और कब्जा कर लिया।
1962 में चीन और भारत हिमालय में सीमा पर संक्षिप्त चीन-भारतीय युद्ध में लगे हुए थे। युद्ध भारतीयों के लिए एक पूर्ण हार था और हथियारों के निर्माण और संयुक्त राज्य अमेरिका के साथ संबंधों में सुधार पर ध्यान केंद्रित करने का कारण बना। चीन विवादित चीनी दक्षिण तिब्बत और भारतीय उत्तर-पूर्व सीमांत एजेंसी में विवादित क्षेत्र से हट गया जिसे उसने युद्ध के दौरान पार किया था। भारत छोटे अक्साई चिन क्षेत्र पर चीन की संप्रभुता पर विवाद करता है जिसे वह चीन-भारतीय सीमा के पश्चिमी भाग पर नियंत्रित करता है।
नेहरू के बाद का भारत
27 मई 1964 को जवाहरलाल नेहरू की मृत्यु हो गई, और लाल बहादुर शास्त्री ने उन्हें प्रधानमंत्री के रूप में सफल किया। 1965 में, भारत और पाकिस्तान फिर से कश्मीर पर युद्ध के लिए चले गए, लेकिन बिना किसी निश्चित परिणाम या कश्मीर सीमा में बदलाव के। ताशकंद समझौते पर सोवियत सरकार की मध्यस्थता के तहत हस्ताक्षर किए गए थे, लेकिन हस्ताक्षर समारोह के बाद रात को शास्त्री की मृत्यु हो गई। एक नेतृत्व के चुनाव के परिणामस्वरूप इंदिरा गांधी, नेहरू की बेटी, जो सूचना और प्रसारण मंत्री के रूप में सेवा कर रही थीं, को तीसरे प्रधानमंत्री के रूप में पदोन्नत किया गया। उन्होंने दक्षिणपंथी नेता मोरारजी देसाई को हराया। 1967 के चुनावों में वस्तुओं की बढ़ती कीमतों, बेरोजगारी, आर्थिक ठहराव और खाद्य संकट पर व्यापक असंतोष के कारण कांग्रेस पार्टी ने कम बहुमत हासिल किया। रुपये के अवमूल्यन पर सहमत होने के बाद इंदिरा गांधी ने एक चट्टानी नोट पर शुरुआत की, जिसने भारतीय व्यवसायों और उपभोक्ताओं के लिए बहुत कठिनाई पैदा की, और संयुक्त राज्य अमेरिका से गेहूं का आयात राजनीतिक विवादों के कारण गिर गया।
1967 में, नाथू ला में सीमा पर बाड़ बना रहे भारतीय सैनिकों पर पीएलए सैनिकों द्वारा गोलियां चलाने के बाद 1967 के चीन-भारतीय युद्ध में भारत और चीन फिर से एक-दूसरे के साथ लगे।
मोरारजी देसाई ने उप प्रधानमंत्री और वित्त मंत्री के रूप में गांधी की सरकार में प्रवेश किया और कांग्रेस के वरिष्ठ नेताओं ने गांधी के अधिकार को बाधित करने का प्रयास किया। लेकिन अपने राजनीतिक सलाहकार पीएन हक्सर की सलाह के बाद, गांधी ने समाजवादी नीतियों की ओर एक बड़ा बदलाव करके अपनी लोकप्रिय अपील को पुनर्जीवित किया। उसने प्रिवी पर्स को सफलतापूर्वक समाप्त कर दियापूर्व भारतीय रॉयल्टी के लिए गारंटी, और भारत के बैंकों के राष्ट्रीयकरण पर पार्टी पदानुक्रम के खिलाफ एक बड़ा हमला किया। यद्यपि देसाई और भारत के व्यापारिक समुदाय द्वारा विरोध किया गया, नीति जनता के बीच लोकप्रिय थी। जब कांग्रेस के नेताओं ने गांधी की कांग्रेस सदस्यता को निलंबित करके उन्हें बाहर करने का प्रयास किया, तो गांधी को संसद के सदस्यों के एक बड़े पलायन के साथ अपनी कांग्रेस (आर) के लिए सशक्त बनाया गया। भारतीय स्वतंत्रता संग्राम का गढ़, भारतीय राष्ट्रीय कांग्रेस, 1969 में विभाजित हो गई थी। गांधी ने कम बहुमत के साथ शासन करना जारी रखा।